તમે કોઇને ખૂબ જ પ્રેમ કરો છો અને તે વ્યક્તિ તેનો સ્વીકાર ન કરે તો તમે શું કરો છો? તમે તો હતાશ થઇ જાવ છો, પ્રેમને નફરતમાં બદલી કાઢવાની ઇચ્છા રાખો છો. વારંવાર તેને યાદ કરાવો છો કે તમે તેને કેટલો પ્રેમ કરો છો અને તે તમને કેટલો પ્રેમ કરે છે. તમે તુંડમિજાજી પણ બની જતાં હોવ છો અથવા તો ગુસ્સો પ્રદર્શિત કરો છો. ક્યારેક અપમાનિત થયા હોવ તેવો અનુભવ કરતાં હોવ છો અને સન્માનની અપેક્ષા પણ રાખો છો. તો એવી પ્રતિજ્ઞા કરી લો છો કે હવે બીજી વખત હું કોઇ પ્રત્યે પ્રેમની લાગણી પ્રદર્શિત નહીં કરું. તમને ઠેસ પહોંચે છે અથવા તો તમને એવું લાગે છે કે મારી સાથે સારો વ્યવહાર થયો નથી. પછી તમે એકલા અને ઉદાસ બની જતાં હો છો.